
ŠAKIŲ RAJONO SAVIVALDYBĖS  TARYBA

SPRENDIMAS
DĖL LEIDIMO KOMPLEKTUOTI KLASES KUDIRKOS NAUMIESČIO VINCO KUDIRKOS GIMNAZIJOJE
 

2011 m. rugsėjo 23 d. Nr. T-191
Šakiai

 

                    Rajono savivaldybės taryba, vadovaudamasi Lietuvos Respublikos vietos savivaldos  įstatymo (Žin., 1994, Nr.55-1049; 2008, Nr. 113-4290) 16  str. 4 d., Šakių rajono savivaldybės tarybos 2010 m. vasario 25 d. sprendimu Nr.T-42 patvirtinto Ikimokyklinio ir priešmokyklinio ugdymo grupių ir pradinio, pagrindinio bei vidurinio ugdymo klasių komplektavimo tvarkos aprašo 8 p. ir atsižvelgdama į Kudirkos Naumiesčio Vinco Kudirkos gimnazijos direktoriaus  2011 m. rugsėjo 2  d. prašymą  Nr.VS-1, n u s p r e n d ž i a,

leisti išimties tvarka Kudirkos Naumiesčio gimnazijoje 2011/2012 mokslo metais komplektuoti 5-8 klases, esant mažesniam mokinių skaičiaus vidurkiui pagrindinio ugdymo I-osios pakopos koncentre nei nustatyta rajono savivaldybės tarybos  2010 m. vasario 25 d. sprendimu Nr.T-42 patvirtinto Ikimokyklinio ir priešmokyklinio ugdymo grupių ir pradinio, pagrindinio bei vidurinio ugdymo klasių komplektavimo tvarkos aprašo 6.1.10.  p.

